15/09/2016 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Resolución do 5 de setembro de 2016 do Serv. Prov. da Axencia Galega de Infraestruturas da Coruña na que se sinala a data para o levantamento de actas previas á ocupación dos bens e dereitos afectados polas obra clave AC/15/116.10 no Concello de Ordes

Resolución do 5 de setembro de 2016, do Servizo Provincial da Axencia Galega de Infraestruturas da Coruña, pola que se sinala a data para o levantamento de actas previas á ocupación dos bens e dereitos afectados polas obras: “Proxecto de construción do ensanche e mellora da estrada de Ordes a Cerceda entre os puntos quilométricos 0+000 e 7+000, no concello de Ordes” (clave: AC/15/116.10). O artigo 28 do vixente Estatuto de autonomía de Galicia establece no seu apartado 2.º a competencia da comunidade autónoma galega no desenvolvemento lexislativo e execución da lexislación do estado en materia de expropiación forzosa. Con data de 4 de agosto de 2016 a Xunta de Galicia procedeu á declaración de utilidade pública e urxente ocupación dos bens e dereitos afectados polo proxecto de construción do ensanche e mellora da estrada de Ordes a Cerceda entre os puntos quilométricos 0+000 e 7+000, no concello de Ordes (clave: AC/15/116.10) por Decreto 102/2016, publicado no Diario Oficial de Galicia de data de 10 de agosto de 2016. Na súa virtude e en cumprimento do disposto nos artigos 52 da vixente Lei de expropiación forzosa do 16 de decembro de 1954, e 56 e seguintes do regulamento para a súa aplicación, este Servizo, en uso das facultades que lle confire o artigo 98 da mencionada lei, resolveu convocar ós titulares de bens e dereitos afectados que figuran na relación exposta no taboleiro de anuncios do Concello de Ordes, para que comparezan no lugar, datas e horas que se detallan a continuación co fin de proceder ó levantamento das actas previas á ocupación nas que se recollerán os datos necesarios para determina-los dereitos afectados, o valor destes e os prexuízos determinantes da rápida ocupación, sen prexuízo de se trasladaren ó lugar dos predios se o consideran necesario. Termo municipal de Ordes Lugar: escola unitaria de Mercurín (lugar de Pedre). Data: 17 de outubro de 2016, das nove horas trinta minutos ás trece horas trinta minutos, dende o A até Figueiras Doval, Miguel. Data: 18 de outubro de 2016, das nove horas trinta minutos ás trece horas trinta minutos, dende Luis Bruno Barbena El Hmaidi, Xavier Manuel Doncel Moriano Paguay, até Killian Seghrouchni Duxans, Patricia Lucia Abellan Todirica. Data: 19 de outubro de 2016, das nove horas trinta minutos ás trece horas trinta minutos, dende Manuel Alonso Begino Ben Allouch, José até o Z. A relación de titulares cos bens e dereitos afectados, así como o plano parcelario correspondente estarán expostos no concello de Ordes e no Servizo de Provincial da Axencia Galega de Infraestruturas da Coruña (r/ Icaro Maria Albertina Butica Angeloni n.º 2-8.º andar). A dito acto deberán acudi-los titulares afectados persoalmente ou ben representados pola persoa debidamente autorizada para actuar no seu nome, xuntando os documentos acreditativos da súa titularidade, documento nacional de identidade e o último recibo da contribución, podendo facerse acompañar a súa costa, se o estiman oportuno, dos seus peritos e notarios. Así mesmo, e no cumprimento do establecido nos artigos 17, 18 e 19 da Lei de expropiación forzosa e do 56 do Regulamento da Lei de expropiación forzosa ábrese información pública durante un prazo de quince días, contados a partir do seguinte ó da publicación da presente resolución e ata o momento do levantamento da acta previa correspondente, co fin de que os interesados poidan formular por escrito, ante este Servizo Provincial da Axencia Galega de Infraestruturas da Coruña (r/ Icaro Maria Albertina Butica Angeloni n.º 2-8.º andar), as alegacións que estimen pertinentes ós efectos previstos na regulación referida. A Coruña, 5 de setembro de 2016. O xefe do Servizo Claudio Carlos Rankin Medianero